ВатIаналде тIаде хIинхъи ккарал I94I-I945 рагъул соназда ХъахIабросулъа фронталде ана 42 гIолохъанчи. Гьезул ичIгояв гурони тIад руссинчIо. Берлиналде щвезегIан рагъулаб нух нахъа тана Чупанов МухIамадица. Гьесул бахIарчиялъе нугIлъи гьабулел чанго орденги ва медалги рукIана гьесул. Тушманасда тIад бергьенлъиги босун росулъе тIад руссана Ражабов Лабазан, ГIалиев ГIумар, ГIабдулаев ХIасан гIадал рагъухъаби.